Դրա հետ կապված՝ Դավութօղլուն հայտարարեց, որ «PYD/YPG-ը ոչ թե Սիրիայի ներկայացուցիչներ են, այլ՝ Ռուսաստանի լեգեոներներ, վարձու զինվորներ, և որ Ռուսաստանն ու Ասադը, օգտագործելով PYD-ը, ցանկանում են Սիրիայի հյուսիսում փոխել էթնիկ պատկերը»[85]։ Մեկ այլ դեպքում էլ Դավութօղլուն հայտարարեց, որ PYD/YPG-ը Ռուսաստանի «տիկնիկն» է. «Մոսկվան, Ասադի ռեժիմը, PKK-ն ու YPG-ը գործում են համագործակցելով և մտադիր են Թուրքիայի հարավային սահմաններին ստեղծել ահաբեկչական կազմավորում»[86]։ Դավութօղլուի այս հայտարարությունից մոտ մեկ շաբաթ առաջ Մոսկվայում բացվել էր Սիրիական Քրդստանի ներկայացուցչությունը[87]։